|  |  |
| --- | --- |
| **Názov predmetu** | Dejepis |
| **Časový rozsah výučby** | **ročník** | **týždenne** | **ročne** |
| prvý | 1 | 33 |
| druhý | 1 | 33 |

**Charakteristika predmetu**

Obsah výučby vychádza zo vzdelávacej oblasti „Človek a spoločnosť“ ŠVP. Na vytvorenie predmetu sme integrovali obsahové štandardy „Dejepis“, „Vplyv hospodárskych podmienok na život človeka“, „Zmysel a spôsob života“, „Demokracia a jej fungovanie“.

Dejepis spolu s humánnou zložkou zemepisu a občianskou náukou tvorí vzdelávaciu oblasť spoločenskovedných predmetov. Je v nej však samostatným predmetom a spolu s nimi v integratívnych vzťahoch predstavuje jeden z významných prostriedkov procesu humanizácie žiakov. Tí si v ňom postupne osvojujú kultúru spoločenskej komunikácie a demokratické spôsoby svojho konania na základe oboznamovania sa s historickým procesom ako jedným zo základných predpokladov komplexného poznávania sveta a ľudskej spoločnosti.

Hlavnou funkciou dejepisu je kultivovanie historického vedomia žiaka ako celistvej osobnosti a uchovanie kontinuity historickej pamäti v zmysle odovzdávania historickej skúsenosti či už z miestnej, regionálnej, celoslovenskej, európskej alebo svetovej perspektívy. Súčasťou jej odovzdávania je predovšetkým postupné poznávanie takých historických udalostí, dejov, javov a procesov v priestore a čase, ktoré zásadným spôsobom ovplyvnili vývoj slovenskej spoločnosti a premietli sa do obrazu našej prítomnosti. Pri tom kladie dôraz na dejiny 19. a 20. storočia, v ktorých môžeme nájsť z väčšej časti korene súčasných spoločenských javov i problémov. Takto vedie žiakov k úcte k vlastnému národu, k rozvíjaniu vlastenectva ako súčasti kultivovania ich historického vedomia, v ktorom rezonuje i úcta k iným národom a etnikám, rovnako tak rešpektovanie kultúrnych a iných odlišností, ľudí, rôznych diverzifikovaných skupín a spoločenstiev. Prispieva tak k rozvíjaniu hodnotovej škály demokratickej spoločnosti. Rovnako pripisuje dôležitosť aj demokratickým hodnotám európskej civilizácie.

**Ciele vyučovacieho predmetu**

Cieľom predmetu je, aby žiaci nadobudli spôsobilosti orientovať sa v historickom čase a historickom priestore, získali základné vedomosti o historických udalostiach, javoch, procesoch v rámci národných a svetových dejín, pochopili príčiny a dôsledky historických udalostí, boli schopní otvorene diskutovať o rôznych problémoch týkajúcich sa národných a svetových dejín, nadobudli spôsobilosti, ktorými si posilnia a uchovajú úctu k národným a kresťanským tradíciám, k vlastnému národu a k iným národom a národnostným menšinám, získali spôsobilosti, na základe ktorých pochopia a budú rešpektovať kultúrne, náboženské a iné odlišnosti ľudí a spoločenstiev.

**Stratégia vyučovania**

1. **Metódy vyučovania**
* **Motivačné**: nastolenie problému, motivačná výzva, motivačné rozprávanie.
* **Expozičné**: monologické - vysvetľovanie, popis, rozprávanie, prednášanie; dialogické – rozhovor (sokratovský, heuristický), beseda, diskusia; sprostredkované – práca s knihou, s mapou, s prameňom, s karikatúrou a fotografiou.
* **Fixačné:** ústne opakovanie, písomné opakovanie, rozhovor.
* **Diagnostické a klasifikačné:** ústne skúšanie, písomné skúšanie, didaktické testy
1. **Formy práce**
* frontálna výučba, frontálna a individuálna práca žiakov,
* práca s knihou, pracovnými listami, obrázkami, prezentáciou, periodikami, počítačom,
* práca s mapou, prameňom, karikatúrou a fotografiou,
* sledovanie audiovizuálnych dokumentov.
1. **Metódy a prostriedky hodnotenia**
* ústne: frontálne a individuálne skúšanie, prezentovanie referátov a prezentácií PowerPoint,
* písomné: tematické didaktické testy, malé písomné previerky.
1. **Všeobecné pokyny k hodnoteniu**
* hodnotenie sa riadi Metodickým pokynom č. 21/2011 na hodnotenie a klasifikáciu žiakov stredných škôl,
* v prípade mimoriadnej situácie sa hodnotenie riadi aktuálnymi pokynmi, rozhodnutiami a usmerneniami MŠVVaŠ SR,
* pre prácu so začlenenými žiakmi pracujúcimi podľa individuálnych výchovnovzdelávacích plánov sa hodnotenie riadi pokynmi špeciálneho pedagóga, ktoré sú zapracované v Internom materiály pre príslušný školský rok (Výchova a vzdelávanie žiakov so špeciálnymi výchovno-vzdelávacími potrebami),
* občasné využívanie ústneho skúšania alebo ústneho skúšania s využitím metódy „Kufor“, s dôležitou možnosťou sebahodnotenia, didaktické testy ako prostriedok hodnotenia každého tematického celku, tematické testy, krátke písomky, referáty a prezentácie 1,
* hodnotenie aktivita žiakov na hodine - váha hodnotenia 0,25
* hodnotiaca stupnica v tematických testoch je vytvorená na základe dosiahnutého počtu bodov z možného počtu
* pri hodnotení sa prihliada na: celistvosť, presnosť a trvácnosť osvojenia požadovaných vedomostí; schopnosť uplatňovať osvojené vedomosti pri otvorení diskusie; schopnosť vyhľadávať a spracovávať informácie z rôznych zdrojov, využívať informačné a komunikačné technológie.
1. **Učebné zdroje**

*1. ročník*

*Odborná literatúra*

* CHYLOVÁ, Eva et al. *Dejepis 1. Od praveku k novoveku*. Bratislava: Orbis Pictus Istropolitana, 2003, 71 s., ISBN
* CHYLOVÁ, Eva et al. *Dejepis 2. Dejiny novoveku do revolučných rokov 1848-49.* Bratislava: Orbis Pictus Istropolitana, 2001, 47 s., ISBN
* HEČKOVÁ, Jana et al. *Maturita – Dejepis*. Nitra: Enigma, 2016, 421 s. ISBN 978-80-8133-048-3.

*Didaktická technika*

* školská tabuľa,
* multimediálne systémy: PC, dataprojektor, reproduktory.

*Materiálne výučbové prostriedky*

* Historická revue v závislosti od témy,
* mapy,
* školská zbierka k praveku – kópie pästných klinov a iných pravekých nástrojov,
* praveká štiepna industria,
* numizmatická zbierka,
* faleristické predmety,
* pracovné listy,
* poznámky s učivom.

*Ďalšie zdroje*

* prezentácie s učivom,
* videá z cyklu „Dejiny udatného českého národa“,
* ukážky a zostrihy z historických filmov,
* audiovizuálne dokumenty,
* iná odborná literatúra encyklopedického charakteru.

*2. ročník*

*Odborná literatúra*

* CHYLOVÁ, Eva et al. *Dejepis 3. Slovensko a svet v rokoch 1849-1939.* Bratislava: Orbis Pictus Istropolitana, 1999, 63 s., ISBN
* CHYLOVÁ, Eva et al. *Dejepis 4. Od 2. svetovej vojny k dnešku.* Bratislava: Orbis Pictus Istropolitana, 2000, 79 s., ISBN
* HEČKOVÁ, Jana et al. *Maturita – Dejepis*. Nitra: Enigma, 2016, 421 s. ISBN 978-80-8133-048-3.

*Didaktická technika*

* školská tabuľa,
* multimediálne systémy: PC, dataprojektor, reproduktory.

*Materiálne výučbové prostriedky*

* Historická revue v závislosti od témy,
* mapy,
* pracovné listy,
* poznámky s učivom.

*Ďalšie zdroje*

* prezentácie s učivom,
* videá z cyklu „Dejiny udatného českého národa“,
* ukážky a zostrihy z historických filmov,
* audiovizuálne dokumenty,
* iná odborná literatúra encyklopedického charakteru.
1. **Vzdelávacie štandardy**

*1. ročník*

|  |  |  |
| --- | --- | --- |
| Tematický celok | Výkonové štandardy (Žiak má...) | Počet hodín |
| **Osobitosti historikovho poznávania** | **2** |
| Úvod do histórie a pramene | * popísať systém historických periód,
* vysvetliť hranice objektívneho poznávania,
* poznať historické pramene a PVH,
* určiť medzníky histórie.
 |  |
| Pravek | * určiť rozdiel medzi pravekom a starovekom,
* vedieť zhodnotiť pokroky neolitickej revolúcie,
* určiť historický moment vzniku ľudského vedomia.
 |  |
| **Fenomény antického sveta** | **8** |
| Najstaršie civilizácie | * vymenovať najstaršie štátne útvary v dejinách a charakterizovať život v nich.
 |  |
| Staroveké Grécko | * popísať znaky priamej demokracie,
* vedieť vymenovať grécke mestské štáty,
* vyhodnotiť vojenské konflikty v starovekom Grécku.
 |  |
| Staroveký Rím | * charakterizovať život v antickom Ríme a dedičstvo, ktoré nám po ňom zostalo,
* zhodnotiť význam demokracie, Rímskej republiky a Rímskeho cisárstva,
* určiť úrady Rímskej republiky ako znak deľby moci v antickej demokracii.
 |  |
| **Fenomény stredovekého sveta** | **8** |
| Reálie stredovekého sveta, raný stredovek a medzníky stredoveku | * identifikovať sociálnu štruktúru stredoveku, rozlíšiť pojmy vazal, poddaný a nevoľník,
* charakterizovať základné špecifiká života v stredoveku,
* určiť prelomové udalosti stredoveku.
 |  |
| Veľká Morava | * vymedziť pravlasť Slovanov,
* opísať pôsobenie moravských panovníkov, zhodnotiť ich význam ako aj význam príchodu solúnskych bratov,
* určiť najznámejšie veľkomoravské pamiatky.
 |  |
| Uhorské kráľovstvo | * charakterizovať pomery v Uhorsku za vlády najvýznamnejších panovníkov až do bitky pri Moháči.
 |  |
| **Fenomény novovekého sveta** | **10** |
| Renesancia, zámorské objavy, reformácia, náboženské rozbroje, francúzsky absolutizmus a kultúra baroka | * definovať pojem renesancia, zhodnotiť jej prínos aj význam zámorských objavov,
* popísať príčiny a dôsledky reformácie a náboženských vojen, osobitne 30- ročnej vojny,
* rozlíšiť stavovskú a absolutistickú monarchiu, charakterizovať počiatky diplomatického práva a zhodnotiť kultúru baroka,
* porovnať absolutizmus a parlamentarizmus.
 |  |
| Turecká hrozba a protihabsburské povstania | * objasniť zložitosť situácie v časoch protihabsburských, protireformačných a protitureckých bojov na našom území.
 |  |
| Osvietenstvo, reformy Márie Terézie a Jozefa II., anglická a francúzska revolúcia | * vymenovať a vysvetliť jednotlivé reformy Márie Terézie a Jozefa II.,
* identifikovať ideové ťažiská anglickej a francúzskej revolúcie a osvietenskej epochy,
* poznať priebeh a výsledky oboch revolúcií.
 |  |
| Obdobie Napoleona | * zhodnotiť historický význam Napoleonovho pôsobenia.
 |  |
| **Formovanie moderného slovenského národa** | **5** |
| Obdobie Bernoláka | * vysvetliť proces národného obrodenia Slovákov od čias Bernoláka po štúrovcov.
 |  |
| Obdobie štúrovcov a revolúcia | * popísať kodifikačné snahy štúrovcov,
* objasniť revolučné roky 1848/49 v Uhorsku.
 |  |

*2. ročník*

|  |  |  |
| --- | --- | --- |
| Tematický celok | Výkonové štandardy | Počet hodín |
| **Slovensko po revolúcii a za dualizmu** | **2** |
| Bachov absolutizmus | * popísať pomery  na Slovensku  po revolúcii 1848-1849,
* vysvetliť význam Matice slovenskej a slovenských gymnázií.
 |  |
| Dualizmus | * popísať dôsledky dualizmu na politický a kultúrny vývoj  na Slovensku.
 |  |
| **Zmeny vo svete v 2. pol. 19. storočia** | **2** |
| Priemyselná revolúcia | * uviesť predpoklady vzniku industriálnej spoločnosti,
* vymenovať produkty industriálnej spoločnosti,
* popísať dôsledky kolonializmu.
 |  |
| Vznik národných štátov | * vysvetliť proces vzniku národných štátov.
 |  |
| **Slovensko a 1. svetová vojna** | **5** |
| Príčiny, zámienky, vypuknutie a priebeh vojny | * popísať príčiny, zámienky a prvý priebeh 1. svetovej vojny.
 |  |
| Priebeh a koniec vojny | * popísať priebeh a koniec 1. svetovej vojny,
* samostatne vypracovať prezentáciu na zvolenú bitku 1. svetovej vojny.
 |  |
| Domáci a zahraničný odboj | * zhodnotiť politické, hospodárske a kultúrne dôsledky vojny.
 |  |
| **Charakteristika Československej republiky** | **3** |
| Vznik ČSR a jeho politický systém | * zhodnotiť snahy Čechov a Slovákov o vytvorenie spoločného štátu,
* vymedziť medzinárodné postavenie ČSR,
* identifikovať politický systém ČSR.
 |  |
| Hospodárska, kultúrna a národnostná situácia | * analyzovať národnostnú otázku v ČSR.
 |  |
| Postavenie Slovenska v 1. ČSR | * zhodnotiť príčiny vzniku autonomistického hnutia.
 |  |
| **Na ceste k 2. svetovej vojne** | **3** |
| Hospodárska kríza | * uviesť následky hospodárskej krízy.
 |  |
| Autoritatívne režimy v Rusku, Taliansku a Nemecku | * určiť príčiny vzniku autoritatívnych režimov v Rusku, Taliansku a Nemecku,
* vedieť rozlíšiť fašizmus a nacizmus,
* stanoviť dôsledky politiky appeasementu.
 |  |
| **Druhá svetová vojna** | **4** |
| Príčiny a priebeh vojny | * popísať príčiny a priebeh vojny,
* vymedziť územné zmeny počas vojny.
 |  |
| Holokaust | * stanoviť dôsledky vojny na židovské obyvateľstvo.
 |  |
| **Slovenská republika** | **4** |
| Vznik a vývoj Slovenskej republiky | * diskutovať o význame vzniku Slovenskej republiky,
* vysvetliť pojmy satelitný štát a protektorát;
* poznať židovskú otázku v Slovenskej republike.
 |  |
| SNP | * zhodnotiť význam SNP.
 |  |
| **Vývoj vo svete po 2.svetovej vojne** | **4** |
| Bipolárny svet | * vymedziť územné zmeny po 2. svetovej vojne,
* stanoviť rozdelenie sfér vplyvu medzi mocnosťami.
 |  |
| Studená vojna | * definovať pojmy studená vojna, sovietsky blok, perestrojka,
* porovnať procesy politickej a vojenskej integrácie západnej Európy a sovietizácie východnej Európy.
 |  |
| **Slovensko v ČSR v rokoch 1945-1993** | **6** |
| Sovietizácia ČSR a perzekúcia obyvateľstva počas 50. rokov | * analyzovať tzv. ľudovo-demokratický režim, februárové udalosti 1948 a ďalší vývoj  v ČSR,
* špecifikovať jednotlivé akcie, ktorými režim prenasledoval a utláčal opozíciu a obyvateľov ČSR.
 |  |
| Pražská jar a normalizácia | * vysvetliť pojmy sovietizácia, Pražská jar, normalizácia.
 |  |
| Vznik Slovenskej republiky | * určiť príčiny pádu komunistickej diktatúry,
* poznať udalosti smerujúce k vzniku súčasnej Slovenskej republiky.
 |  |